ΓΡΑΠΤΗ ΕΡΩΤΗΣΗ E-1895/99

υποβολή: Raffaele Costa (PPE-DE) προς την Επιτροπή

(29 Οκτωβρίου 1999)

Θέμα: Πρόγραμμα MEDIA ΙΙ Επιμόρφωση (1996-2000)

Θα μπορούσε η Επιτροπή να γνωστοποιήσει σε ποιούς οργανισμούς (δημόσιους ή ιδιωτικούς), ινστιτούτα, εταιρείες, συνεταιρισμούς ή άτομα και σε ποιό βαθμό, χορηγήθηκαν ποσά ή εισφορές (με πληρωμές που έχουν ήδη πραγματοποιηθεί ή όχι), όσον αφορά το MEDIA ΙΙ (Επιμόρφωση, πρόγραμμα για τους παράγοντες της ευρωπαϊκής βιομηχανίας οπτικοακουστικών προγραμμάτων 1996-2000) (προϋπολογισμός 45 εκατ. ECU που ισοδυναμούν με 87 περίπου δισεκατομμύρια λιρέτες).

Έχει επαληθευφθεί ο πραγματικός προορισμός των ποσών και η αίσια έκβαση των πρωτοβουλιών;

Απάντηση της κ. Reding εξ ονόματος της Επιτροπής

(29 Νοεμβρίου 1999)

Η Επιτροπή διαβιβάζει απευθείας στον κ. βουλευτή και στη Γενική Γραμματεία του Κοινοβουλίου πίνακα που περιλαμβάνει τον κατάλογο των οργανισμών, ινστιτούτων και εταιρειών στους οποίους χορηγήθηκαν ενισχύσεις στο πλαίσιο του προγράμματος MEDIA II «Κατάρτιση» από το 1996, πρώτο έτοςλοποίησης του προγράμματος, έως το πρώτο εξάμηνο του 1999.

Επίσης παραπέμπω τον κ. βουλευτή στην έκθεση της Επιτροπής για τα αποτελέσματα που επιτεύχθηκαν στο πλαίσιο του προγράμματος MEDIA II κατά την χρονική περίοδο από την 1η Ιανουαρίου 1996 έως τις 30 Δεκεμβρίου 1998(1).

Η χορήγηση ενισχύσεων διέπεται από το κείμενο της απόφασης του Συμβουλίου 95/564/ΕΚ της 22 Δεκεμβρίου 1995 σχετικά με την εφαρμογή προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (Media II Κατάρτιση) (1996-2000)(2). Οι οικονομικές ενισχύσεις χορηγούνται με τη μορφή επιδοτήσεων. Στην Επίσημη Εφημερίδα δημοσιεύονται προσκλήσεις γιαποβολή προτάσεων. Τα διάφορα ισχύοντα κριτήρια επιλεξιμότητας και επιλογής καθορίζονται από κατευθυντήριες γραμμές.

Η επιλογή των δικαιούχων πραγματοποιείται από την Επιτροπή η οποία επικουρείται σύμφωνα με τις ρυθμίσεις που προβλέπονται στην απόφαση του Συμβουλίου: «Για τηνλοποίηση του προγράμματος, και ιδίως για την τεχνική επιλογή των σχεδίων, την παρακολούθηση και αξιολόγηση των επιχορηγούμενων από το πρόγραμμα σχεδίων, η Επιτροπή θα φροντίσει να περιβάλλεται από αναγνωρισμένου κύρους εμπειρογνώμονες του οπτικοακουστικού τομέα στο χώρο της επαγγελματικής κατάρτισης. Για το σκοπό αυτό, μπορεί, εφόσον χρειάζεται, να προσφεύγει σε ενδιάμεσους φορείς, οι οποίοι, βάσει της επαγγελματικής τους εμπειρογνωμοσύνης, θα της προσφέρουν τεχνική βοήθεια και θα διατυπώνουν προτάσεις επιλογής των δικαιούχων,πό την επιφύλαξη άλλων τρόπων επιλογής».

Η Επιτροπή επέλεξε, ύστερα από πρόσκληση γιαποβολή προτάσεων, έναν ενδιάμεσο φορέα («Organisation intermdiaire MEDIA Formation», που εδρεύει στη Μαδρίτη) προκειμένου να της παράσχει την αναγκαία τεχνική βοήθεια.

Εξάλλου κατά τη διαδικασία επιλογής των δικαιούχων, η Επιτροπή πλαισιώνεται από ομάδες ανεξάρτητων εμπειρογνωμόνων, οι οποίοι είναι αναγνωρισμένοι επαγγελματίες στον τομέα.

Η χρήση των χορηγούμενων ποσών καθορίζεται από το σύνολο των συμβατικών ρυθμίσεων μεταξύ της Επιτροπής και καθενός από τους δικαιούχους. Ο έλεγχος αυτών των ποσών διεξάγεται κυρίως από την Επιτροπή με την τεχνική βοήθεια του κλαδικού ενδιάμεσου φορέα που εξασφαλίζει την παρακολούθηση της εκτέλεσης των συμβάσεων, με την τεχνική βοήθεια του «οριζόντιου» ενδιάμεσου φορέα που εξασφαλίζει την παρακολούθηση των πληρωμών και των εισπράξεων των οφειλών καθώς και χάρη σε ανεξάρτητους λογιστικούς ελέγχους που διεξάγονται με τυχαία επιλογή μεταξύ των δικαιούχων.

Όσον αφορά την επιτυχία των πρωτοβουλιών που έχουνλοποιηθεί, ο κ. βουλευτής παραπέμπεται στην προαναφερθείσα έκθεση.

(1) COM(1999)91 τελικό.

(2) ΕΕ L 321 της 30.12.1995.